Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите Јорданка Николовска виш инспектор за детска заштита со службена легитимација број 0019 и Рамиз Јашари инспектор за детска заштита, извршија вонреден инспекциски надзор на 03.06.2021 година над субјектот на инспекциски надзор Jавна општинска установа за деца-Детска градинка ,,8-ми Април,,-општина Шуто Оризари, Скопје со седиште ул.Виетнамска бр.49, Скопје, застапувано од Срѓан Амед- вд.директор, врз основа на записникот од извршен редовен инспекциски надзор со бр. ИП1 16-232 од 07.06.2021 година, утврдија фактичка состојба и врз основа на членовите 205 и 209 став (2) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19) го донесоа следното

**Р Е Ш Е Н И Е**

СЕ ИЗРЕКУВА ОПОМЕНА на Срѓан Амед- вд.директор на Jавната општинска установа за деца-Детска градинка ,,8-ми Април,,-општина Шуто Оризари, Скопје, поради пропусти во работењето констатирани со записник со број ИП1 16-232 од 07.06.2021 година, а за отстранување на констатираните неправилности да се преземат следните мерки и тоа:

1). По направен увид во менито за исхрана на децата на приватната установа за деца констатирано е дека исхраната на децата не е во согласност со член 100 став 3 од Законот за заштита на децата („Сл.весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19) и член 66 и 67 од Правилникот за стандардите и нормативите за вршење на дејноста на установите за деца („Сл.весник на Р.М.” бр.28/14, 136/14, 40/14, 71/15, 170/16 и 151/18).

Се задолжува установата за деца да отпочне во целост да ги применува одредбите од Правилникот за стандардите и нормативите за вршење на дејноста на установите за деца, во делот на исхраната на децата.

Во спротивно ќе се смета дека е сторен прекршок според член 228 став (1) алинеја седум од Законот за заштита на децата, за што е предвидена ,,глоба во износ од од 800 до 1.000 евра во денарска противвредност ќе се изрече за прекршок на установа за деца, на детска градинка/центар за ран детски развој, ако не ги остварува стандардите и нормативите за вршење на дејноста (член 100 став 3) и став (3) -глоба во износ од 300 до 400 евра во денарска противвредност ќе се изрече на раководното лице како организациона единица во состав на правни лица, високообразовна установа и на приватно училиште, агенцијата за давање услуги за чување и нега на деца и на раководител на објект на јавна установа за деца.

**Рок: 15 дена од приемот на решението.**

2.) Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки .

3.) Жалбата изјавена против ова решение, не го одлага неговото извршување.

**О б р а з л о ж е н и е**

Инспектори од Секторот за инспекциски надзор во областа на социјалната заштита и заштита на децата при Министерството за труд и социјална политика -

Одделение за инспекциски надзор од дејноста на заштита на децата , извршија вонреден инспекциски надзор на 03.06.2021 година над субјектот на инспекциски надзор Jавна општинска установа за деца-Детска градинка ,,8-ми Април,,-општина Шуто Оризари, Скопје застапувано од Срѓан Амед- вд.директор, притоа е составен записник бр. ИП1 16-232 од 07.06.2021 година.

Беше утврдено дека во установата не се почитуваат стандардите и нормативите за вршење на дејноста во делот на исхраната на децата, согласно член 100 став 3 од Законот за заштита на децата („Сл.весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19) и Правилникот за стандардите и нормативите за вршење на дејноста на установите за деца („Сл.весник на Р.М.” бр.28/14, 136/14, 40/14, 71/15, 170/16 и 151/18

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под број ИП1 16-232/2 од 07.06.2021 година.

ПРАВНА ПОУКА: Против ова решение може да се изјави жалба во рок од 15 дена од денот на приемот на решението до Државната комисија за одлучување во втор степен во областа на инспекцискиот надзор и прекршочната постапка.

Инспектори за детска заштита:

Јорданка Николовска-Виш инспектор

Рамиз Јашари- Инспектор